Document ID: 31981R1116

NEUVOSTON ASETUS (ETY) N:o 1116/81,
annettu 28 päivänä huhtikuuta 1981,
asetuksen (ETY) N:o 2511/69 muuttamisesta sitruunoiden osalta ja asetuksen (ETY) N:o 1035/72 muuttamisesta sitruunoiden sekä omenoiden ja päärynöiden ennalta ehkäisevän markkinoilta poisvetämisen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetun neuvoston asetuksen (ETY) N:o 2511/69(), sellaisena kuin se on viimeksi muutettuna asetuksella (ETY) N:o 1367/80(), 6 artiklassa jatketaan sitruunoiden kaupan pitämisen taloudellisen korvauksen soveltamista markkinointivuoden 1980/1981 loppuun saakka,
nämä toimenpiteet ovat edistäneet paremmanlaatuisten tuotteiden kaupan pitämistä; tällainen kehitys antaa aiheen näiden toimenpiteiden jatkamiseen seuraavaksi markkinointivuodeksi; tämän vuoksi on sitruunoiden viitehintaa laskettaessa syytä olla ottamatta huomioon kuljetuskustannuksia, jotka määritellään hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1367/80, 23 artiklassa, ja
asetuksen (ETY) N:o 1035/72 15 a artiklassa säädetään, että omenoiden ja päärynöiden osalta voidaan antaa lupa markkinoilta pois vetämiseen, kun markkinatilanteen perusteella on pelättävissä markkinoiden ja tärkeiden vetäytymistoimien romahtaminen ja kun tuotantohinnat laskevat tietyn tason alapuolelle; kahden viimeksi kuluneen markkinointivuoden aikana saatu kokemus osoittaa, että näiden ennalta ehkäisevien vetäytymistoimintojen saattamiseksi tehokkaammiksi olisi säädettävä, että niiden soveltamisesta päätetään yksinomaan markkinatilannetta koskevan selvityksen perusteella,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2511/69 6 artiklan toisen alakohdan päivämäärä 1 päivänä kesäkuuta 1981 päivämäärällä 1 päivänä kesäkuuta 1982.
2 artikla
Korvataan asetuksen (ETY) N:o 1035/72 15 a artiklan 1 kohta seuraavasti.
"1. Jos omenoiden ja päärynöiden osalta markkinatilanteen selvitys ja erityisesti tuotannon määrä ja hintataso osoittavat, että on olemassa vaara kyseisen tuotteen tai tuotteiden markkinoiden ja tärkeiden vetäytymistoimien romahtamisesta, voidaan 33 artiklassa säädettyä menettelyä noudattaen päättää, että jäsenvaltiot voivat antaa tuottajajärjestöille luvan vetää pois markkinoilta markkinointivuoden ensimmäisinä kuukausina osan tuotteista, jotka vastaavat sovellettavia laatuvaatimuksia heikompia vaatimuksia.
Jos jokin tuottajajärjestö käyttää hyväkseen tätä lupaa, sen on maksettava jäsentuottajilleen pois vedetyistä tuotteista korvaus, joka lasketaan 15 artiklassa tarkoitetun vetäytymishinnan perusteella."
3 artikla
Korvataan asetuksen (ETY) N:o 1035/72 23 artiklan toisen alakohdan ensimmäisen luetelmakohdan päivämäärä 31 päivänä toukokuuta 1981 päivämäärällä 31 päivänä toukokuuta 1982.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä kesäkuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 28 päivänä huhtikuuta 1981.

Labels: 3
17